

**Ny stærkstrømsklemme til væggennemføring med push-in tilslutning**

Phoenix Contacts nye PWO 16-POT væggennemføringsklemme til stærkstrøm er en støbt klemme med push-in tilslutning. Den består af en inder- og yderdel, som låses sammen gennem husets panel uden brug af værktøj. Den ydre del gør kabelfortrådningen let med en push-in fjeder i en 45o vinkel; den indre del forbindes med en ringkabelsko.

Væggennemføringsklemmen til stærkstrøm kan håndtere strømme op til 76 A og spændinger op til 1000 V. Til trods for sine kompakte dimensioner overholder den støbte klemme – og/eller klemmen med passende afstandsplader – fuldt ud 600 V UL kravene i henhold til UL 1059.

Push-in fjederen giver hurtig og værktøjsfri tilslutning af kabler med diameter fra 1,5 mm2 til 16 mm2. Stive ledere og ledere med tyller indsættes helt enkelt i spændepunkter, hvor fjederen trykker dem sikkert mod strømbaren. Ved tilslutning af fint fortrådede kabler uden tyller holdes klemmen åben med en helt almindelig skruetrækker.

For yderligere information kontakt Product Manager Nikolaj Z. Jessen, njessen@phoenixcontact.dk.